Народно читалище

"Просвета 1920"

с. Мурсалево

**НАРОДНО ЧИТЛИЩЕ "ПРОСВЕТА 1920" с. Мурсалево, общ. Кочериново**

ДОКЛАД

за дейността на читалище „Просвета 1920” за 2023г.

Целта на читалището е да съхранява българските традиции и ценности. То е било едно от местата за просвещение, което и до днес е така.

Читалището е сърцето на селото и местната общност, то е единственият създател на културен живот в по-малките населени места.

Нашето читалище „Просвета 1920” има повече от стогодишна история. В него е кипяла разнообразна дейност. Имало е танцов състав, театрална трупа, школи за изучаване на чужди езици и свирене на различни инструменти.

За съжаление функциите му преди пандемията са почти затихнали, а по време на самата пандемия са сведени до нула.

Въпреки всички трудности и с общи усилия и с помощта на кметството, и църковното настоятелство читалището започна да възражда своята дейност. През годината може да се похвалим със значителна активност.

**Основни дейности**

1. С дейността си читалището да привлича по-широк кръг от населението на селото
2. Да съхранява културно наследство и националните традиции
3. Да предприема и реализира инициативи, участва в проекти за развитие и финансиране на читалищната дейност
4. Да поддържа активно партньорство с кметството, Църквата, общинската администрация, както и с бизнеса за взаимна полза
5. Обогатяване на библиотечния фонд, чрез закупуване на нова литература, участие в проекти и дарения.
6. Ремонт на материалната база / покрива, сцената, клуба, библиотеката/ на Народно читалище „Просвета 1920” с помощта на общината и участие в проекти

**ДЕЙНОСТИ**

Библиотечна дейност

Читалището има много богат библиотечен фонд. Но материалната база не е в добро състояние. Дограмата трябва да се смени защото е силно компроментирана. След осъществяването на тези ремонти, библиотеката ще започне на функционира нормално.

Културно-масова работа

Културно-масовата работа през годината беше насочена предимно към празници, бележити дати и чествания.

Читалището, църковното настоятелство и кметството активно си сътрудничат за опазването на културното наследство и националните традиции с провеждането на мероприятия в които се включваха голяма част от жителите на селото.

Организиран беше празник на виното съпроводен с конкурс за най-добро вино. Идеята е този празник да стане традиция.

Празника на жената – Осми март беше отбелязан много тържествено.

Първа пролет беше едно незабравимо събитие. Организирахме го в черковния двор. Децата рисухава, играха и заедно с татковци и дядовци поставяха къщички за птици по дърветата.

Тази година за пръв път чествахме и Лазаровден.

На Илинден се организира голям събор, който е като емблема на нашето селото.

В нашето село има отколешна традиция да се празнува празника на св. Варвара. Тази традиция е съхранена и до днес. Много колорит и магия има в този празник.

Коледа – най-магичния празник. Беше отпразнуван с голямо тържество, предшествано от вълнуващото пускане на светлините на коледната елха.

Стараем се да разширим обхвата на читалищната дейност за привличане на по-голяма част от жителите на селото.

Започнахме активно да си сътрудничим с кметството, църковното настоятелство, общинската администрация и бизнеса за взаимна полза.

В края на 2023 година покрива на читалищната сграда вече е факт.

Художесвествено-творческа дейност

Ние читалищните дейци с подкрепата на църковното настоятелство и кметството сме си поставили амбициозната задача да възроди предишната му дейност, да се създадат художествено-творчески колективи /театрална трупа, танцов колектив и др./. Читалището отново да стене културния стожер на селото.

През изминалата година се стремяхме да разнообразим делниците и празниците на населението на Мурсалево.

Не мислим,че сме направили всичко възможно и сме постигнали изключителни резултати. Можем спокойно да кажем, че през цялото време сме работили за хората.

 ПРЕДСЕДАТЕЛ НА

 ЧИТАЛИЩНОТО НАСТОЯТЕЛСТВО

 /Краси Гешева/